Pályázati kiírás:

„Mikor a víz nem épít…”

Szegedi árvízi fotók pályázata

A szegedi Dr. Lajos Sándor Fotóklub és a Bálint Sándor Művelődési Ház a Szegedi Nagy Árvíz 130 éves évfordulója alkalmával meghirdeti a „Mikor a víz nem épít…” — szegedi árvízi fotók című pályázatát. A pályázatra elsősorban az elmúlt évek nagyobb szegedi árvizeiről készült képeket várjuk.

A pályázaton részt vehet minden Szegeden, illetve Szeged kistérségében élő fotográfus. Beküldhető szerzőnként legfeljebb 4 db saját készítésű színes vagy/és fekete-fehér (monochrom), 30x40 cm-es, vagy erre a méretre paszpartúzott kép, mely a kiírás tartalmának megfelel. 

A képek hátoldalán kérjük az alkotó nevét, lakcímét, telefonszámát és a kép címét feltüntetni.

A kiírásnak nem megfelelő képeket a zsűri automatikusan törli.

Nevezési díj nincs.

Pályázati naptár:

—
Beérkezési határidő: 2009. október 30.

— A munkák személyesen, vagy postai úton adhatóak be az alábbi címre:


Bálint Sándor Művelődési Ház


6726 Temesvári krt. 42.

—
Zsűrizés: 2009. november 4.

—
Értesítés a zsűrizésről és a meghívók kiküldése: 2009. november 11.

—
Az elfogadott képek kiállítása: 2009. november 20 – december 5.

—
Megnyitó: 2009. november 20–án, pénteken 18.00 órakor a Bálint Sándor Művelődési Ház nagytermében.

Minden kiállító kap emléklapot; a díjazott művek oklevélben és jelképes jutalomban részesülnek.

A képek átvehetők a kiállítás bezárása után egy héttel a helyszínen.

További részletek felől érdeklődni lehet:

-
Kiss Ernő igazgató (62/432-578),

-
Dobóczky Zsolt (20/384-9928),

-
Dr. Michailovits Lehel (e-mail: michailo@citromail.hu).

A pályázat és a kiállítás fő támogatója: Szeged Megyei Jogú Város Önkormányzata.
